Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast vaatama taas me saadet!
Jätkan endiselt jüngerdava evangelismi teemal.
Usun, et see on olnud erakordne õpetus,
kätkedes asju, millest on oluline rääkida.
Ühtlasi pakume jätkuvalt selle-teemalisi õppematerjale.
Seda nii CD'de kui DVD'de näol.
Lisaks sellele on meil jüngerdava evangelismi kursus,
mida on kasutamas üle miljoni inimese üle maailma.
Selle materjali tundmine on aidanud saata korda suuri imesid,
äratada surnuid üles.
Tean vähemalt 2-3 inimest, kes on äratatud surnuist üles
inimeste poolt, kes on selle kursuse läbinud
ja hakanud tegutsema Jumala väes.
Lisaks sellele on meil veel 3 erinevat õppematerjali.
"Pingevaba muutumine",
"Vaim, hing ja ihu" - õpetus, mis muutis täiega mu enda elu
"Uus sina ja Püha Vaim",
mis räägib tõelisest päästest, Püha Vaimuga ristimisest
ja Püha Vaimu andides teenimisest.
Kõik need materjalid on sinu jüngerdamiseks,
et aidata sul olla jünger.
Sellest kõigest olengi nüüd viimased nädalad rääkinud,
olles katnud palju head materjali.
Jagasin möödunud kord 2. Timoteose 2:2-4 põhjal.
Salmid, mille Jumal andis mulle, et alustada nende põhjal piiblikooliga.
Kogu mu teenistus on tuginenud
jüngrite ja mitte vaid pöördunute tegemisele.
Rääkisin sellest,
kuidas võtta need asjad, mida Jumal on meile rääkinud
ja anda need edasi ustavatele inimestele,
et nemad omakorda saaks õpetada teisi.
Paulus toob salmides 3-4 esile ka näite sõdurist.
Nii jagasin möödunud kord paralleele
nende salmide ja oma sõjaväes veedetud aja vahel.
Rääkisin sellest, kuidas tuleb saada sitkeks ja tugevaks.
Seda suuremal määral,
kui enamus tänapäeva inimesi seda on.
See on osa jüngriks olemisest.
Üks põhjus, miks me ühiskond on muutunud nii hädapätakaks,
on see, et kristlastest jumalakartlike inimeste mõju
ei tule esile.
Tänapäeval on psühholoogia avaldamas kõige suuremat mõju
me ühiskonna üle.
Nii on osa inimesi läinud nii äärmusesse
ja muutunud nii stoiliseks,
et nad ei tegele enam oma tunnetega üldse,
vaid suruvad need alla.
Seetõttu tuleks ehk jätta selline äärmuslik rahulikkus kõrvale
ja muutuda pisutki tundlikumaks.
Teisalt aga on me ühiskond kaldunud jälle teistpoole kraavi,
nii et enamus inimesi on lausa halvatud oma tunnetest.
Üks sõduri omadusi on see, et ta ei anna oma tunnetele järele.
Jah, keegi ei taha hüpata püsti
ja joosta kellegi suunas, kes püüab sind tappa.
Ometi on sõdur õppinud täitma käsku ja panema oma elu kaalule,
sest on olulisemaid asju, kui see, kuidas end tunned.
Kui sõdurid järgiks oma tundeid, ei saaks ükski lahing võidetud,
sest kellelegi ei meeldi sõdida.
Nii et möödunud kord rääkisimegi kõigest sellest.
2. Timoteose 2:5 toob Paulus veel ühe näite
jüngriks olemise kohta.
"Ja kui keegi võistleb,
ei saa ta ometi võidupärga, kui ta ei võistle korrakohaselt."
Siin käib jutt sportlasest ja võistlemisest või võidjooksust.
Ükskõik, millisest võistlemisest me ka ei räägiks -
sa pead end treenima selleks.
Ma jooksin kunagi hästi palju
ja mu suurim saavutus oli poolmaratoni läbimine.
Küll aga jooksin palju 5 km ja 10 km jookse.
Selleks aga tuli trenni teha.
Sa ei saanud oodata võidujooksu hommikuni,
et hakata alles siis trenni tegema.
See ei käinud nii.
Sa pidid juba varem trenni tegema.
Kui su eesmärgiks oli näiteks joosta 80 km nädalas,
siis see poleks olnud tehtav vaid ühe päevaga.
See tuli jagada mitme päeva peale.
Ka polnud mõeldav, et treenid vaid nädalavahetustel.
Mulle sai selgeks, et kui tahad parandada oma võimekust,
pead vähemal 4 päeva nädalas trenni tegema.
Et hoida alal oma võimekust, tuli treenida 3 päeva nädalas.
See oli miski, mida tuli juba ennetavalt teha
ja mida tuli teha väikeste etappide kaupa.
Usun, et see on oluline teema ka jüngerdamise juures.
Sa ei saa olla jünger vaid pühapäeviti,
tehes ülejäänud nädala, mida iganes soovid.
Jünger on keegi, kes elab koguaeg oma elu jüngri viisil.
Ma mängisin keskkooli ajal jalgapalli,
kus igaüks tahtis olla meeskonna parim
ja teha selleks kõikvajaliku.
Kui tahtsid olla edukas mängija, tungiti igasse su eluvaldkonda.
Suviti, kui teistel oli koolivaheaeg, olid meil kaks korda päevas trennid.
Suve kõige kuumematel päevadel Texases.
See oli tohutult raske ja kellelegi ei meeldinud see.
Kui aga tahtsid olla edukas ja võita, pidid ka pingutama rohkem.
Meil keelati 3-4 keskkooli aasta jooksul
karastusjookide joomine ära,
sest see mõjutas su seisundit ja võimet joosta ning tegutseda.
Me ei saanud poole ööni pidutseda nagu teised.
Kui sportlane tahab võita, peab ta olema distsiplineeritud.
Sportlane peab valmistuma ette,
mitte ootama trenni alustamisega, kuniks võistluspäev on käes.
Nii ei saa sa ka oodata, kuniks jamadesse sattud,
enne, kui midagi ette võtad.
Sa pead juba ette treenima ja valmistuma.
Nii kasutabki Paulus sportlase näidet.
Mõtle sellele pühendumisele, mis sportlastel on.
Ajavad nad siis taga kuldmedalit ja kuulsust ning tunnustust
või mida iganes.
Aga nad panevad oma tahtmised maha
ja elavad distsiplineeritud elu.
Nad söövad teatud asju jne.
Kõik nende elus on hoopis teistsugune.
Kui sa tahad olla tõeline jünger, pead võtma sportlastest eeskuju
ja distsiplineerima end.
Ühtlasi pead tegema seda järjepidevalt
ja mitte törtsutades.
Tegu on igapäevase distsipliiniga,
mille käigus ajada end takka, et jõuda kaugemale kui eales varem.
Kõik see on osa jüngriks olemisest.
2. Tim. 2:6-7: "Tööd rügav põllumees peab esimesena saama osa viljast.
Mõtle sellele, mis ma ütlen!
Küll Issand annab sulle arusaamist kõiges."
Rääkides ustavusest ja jüngriks olemisest,
siis kolmas näide selle kohta tuleb põllumehe näol.
Põllumehelt on kohe rohkesti õppetunde õppida.
Põllumehe jaoks on kohe raudselt kindlad ajad, mil tegutseda.
Sa ei saa tegutseda, mil iganes soovid,
vaid sa pead mõistma,
et nii külviks kui lõikuseks on oma kindel aeg.
Pead seda teadma ja nende aegadega koostööd tegema.
Nii peab jüngergi õppima selgeks teatud seadused,
mille järgi jumalariik toimib.
Sa ei saa tegutseda vastupidiselt neile seadustele.
Nii nagu sa ei saa füüsiliselt olla normaalkaalust 100-150 kg raskem,
paludes ja uskudes samal ajal,
et suudad ilma terviseprobleemideta teha kõike.
Kui külvad oma lihalikku olemisse, on sel ka oma tagajärjed.
Nii õpib tõeline jünger neid seadusi tundma
ja kandma hoolt oma ihu eest.
Sa õpid tundma ka raha puudutavaid seadusi;
seda, et pead töötama ja usaldama Jumalat,
makstes ka kümnist jne.
Need seadused tuleb selgeks saada.
See on vast üks põhjus, miks Paulus kasutab põllumehe näidet
sest põllumees sõltub loodusseadustest.
Ta võib ju tahta sõita puhkusele külvi või lõikuse ajal,
aga ta ei saa, sest kui on vaja töötada, on vaja töötada.
Nii et sa distsiplineerid end ja teed, mis tarvis.
2. Tim. 2:6: "Tööd rügav põllumees peab esimesena saama osa viljast."
Usun, et see räägib sellest, et kui teed rasket põllutööd,
siis Piibli sõnul kuulub ka see saak sulle.
Isegi, kui töötad kellegi teise heaks -
nii nemad kui ka sina saate osa sellest
tänu tööle, mida oled teinud.
Seetõttu ka, kui oled jünger,
pead esmalt tegema ise kõiki neid asju,
enne, kui hakkad kedagi teist õpetama.
Pead esmalt ise need asjad selgeks ja reaalseks saama enda sees.
Sa ei saa jagada teistele midagi, mis pole reaalsus su enda jaoks.
Seda on oluline meeles pidada.
Nii paljud jumalasulased õpetavad-jagavad asju,
mis pole reaalsus nende endi elus.
Olen vahel palunud kellelgi jagada midagi,
millest olen kuulnud, et ta on õpetanud,
mispeale olen saanud vastuseks: "Sellest on ammu aega möödas.
Las ma vaadata oma märkmed selle teema osas üle."
Ma ise pole selline.
Kui mul palutakse õpetada millestki, õpetan vaid asjadest,
mille Jumal on minu jaoks ehedaks ja elavaks teinud.
Nii võin õpetada neist asjadest kasvõi une pealt.
Sest need asjad on reaalsed mu jaoks.
Olen need ise kõik läbi elanud, enne, kui neist õpetama hakkasin.
Ma ei õpeta jüngerlusest selle põhjal,
mida olen kuulnud kedagi teist ütlemas,
vaid tuginedes omaenda suhtele Jumalaga
ja sellele, mida Ta on mulle õpetanud.
Jagan teiega asju, millest olen ise juba osa saanud.
Seetõttu kasutab ehk ka Paulus
jüngerluse ja ustavuse kirjeldamiseks põllumehe näidet.
Need on olulised asjad.
Kui saad ise vabaks, saad ka teisi vabastada,
sest vaid vaba mees või naine saab vabastada ka kedagi teist.
Alles siis, kui oled ise saanud tõeliselt vabaks,
saab Jumal kasutada sind kellegi teise vabastamiseks.
See ongi see, mida jüngerlus endast kujutab.
Jumal on hea Jumal - Ta tahab muuta su elu,
et kasutada sind siis teiste vabastamiseks.
Tahan siinkohal näidata teile üht väikest videot
Rachel ja Kevin Dowlingust.
Nad käisid me piiblikoolis ja mul polnud aimugi, kust nad tulid?
Kevin kannab alati pearätti ja räägib tugeva New Yorgi aktsendiga
Teadsin, et nad on kusagilt, kus ma pole käinud.
Kuid ma ei teadnud enne selle video nägemist nende lugu.
Usun, et nende lugu neist kui kahest jüngrist,
on teile tõeliseks õnnistuseks.
Mina ja Rachel otsustasime abielluda
ja läksime sellest mu isale teatama.
Istusime köögilaua taga, ta vaatas Rachelile otsa ja ütles:
"Ära selle nadi selliga küll abiellu.
Ta hävitab su elu."
Kevin ja Rachel Dowling - ummiktänavast avarale maanteele...
Kohtasin Kevinit esimest korda rongijaamas.
Rääkisime mõnda aega juttu, kuid siis ta läks rongi peale.
Hiljem samal õhtul
põrkasin aga temaga teises kohas kokku.
Sellest hetkest alates olemegi olnud koos.
Iga sent, mille kusagilt pettuse või varguse teel saime,
kulus uimastite peale.
Tänu oma narkosõltuvusele sattusime aga tänavale.
Me ei teadnud kunagi, kus oma järgmise öö veedame.
Leidsime pappkaste,
milles magasime tänaval, kusagil maja seina ääres.
Meil olid ka kõhud tühjad.
Olime harjunud käima ühes pizza-kohas,
kus avastasime nende prügikonteineri,
kust leidsime pizzat, mida saime süüa.
Sõime sageli supiköökides ja kogudustes.
Ka saime toitu toidupangast.
Samas oli üks luteri kirik,
kes pakkus pühapäeva hommikuti kodututele hommikusööki,
ilma, et olnuks kohustust osaleda jumalateenistusel.
Nii hakkasime seal söömas käima,
aga samas jäime sinna ka lihtsalt suhtlema.
Aitasime laudu koristada ja laudu-toole ära panna,
kohtudes seeläbi mitmete koguduseliikmetega.
Nii hakkasime ka kirikus käima,
olemata ise päästetud ja elades ikka tänaval.
Samas ei teadnud nad, et tarbime ka narkootikume.
Koguduses aga kohtasime üht Pati-nimelist naist.
Tänu Jumalale, et ta kutsus meid - kahte võõrast, oma koju.
Istusin ta köögilaua taga ja Pat muudkui ütles mulle:
"Tead sa Kevin, et Jumal armastab sind.
Ta armastab sind igavesti sõltumata olukordadest."
Tundsin sel hetkel, et midagi toimus mu südames
ja Pat küsis, kas tahan anda oma elu Jumalale?
See oli kõige imelisem asi, mida olen oma elus teinud.
Võtsin Jeesuse oma ellu vastu just seal samas Pati köögis
ja olin nii elevil ja rõõmus selle üle.
See oli nii äge!
Läksin Racheli juurde ja ütlesin:
"Ma sain päästetud! Anna sina oma elu ka Jumalale."
ja ma vastasin: "Ma pole seda väärt."
Aga tänu Jumalale, et järgmine päev...
Pat rääkis mulle, kui väga Jumal mind armastab.
Ja ta andis ka oma elu Jumalale.
See oli imeline!
Meil oli kõrini elust, mida elasime.
Nii leidsime kristliku rehabilitatsioonikeskuse,
kus võeti vastu ka abielupaare.
Läksime sinna keskusesse
ja samas ma andsin enda üles, sest olin rikkunud oma katseaega.
Mind pandi vangi, aga mu naine jäi sinna keskusesse.
Aasta möödudes, kui mu asjad olid kohtu silmis korras,
läksin oma järelvalve ametniku, pr. Rodriqueze juurde
ja ütlesin, et kui New Yorki edasi jään, sattun uuesti jamadesse
ja mind tuleb uuesti süüdi mõista.
Ta ütles, et pean pöörduma kohtuniku poole,
et saada luba New Yorki osariigist lahkumiseks
ja lubas mind toetada selles.
"Helista mulle, kui sul on piletid olemas
ja kui olete Chicagosse jõudnud."
Seda me ka tegime.
Elasime Chicagos 5 aastat, kolides seejärel Pennsylvaniasse,
kus avastasime enda jaoks ka Andrew Wommacki.
Jumal armastab sind nii palju,
et juba siis, kui olid veel patune, andis Jeesus oma elu su eest.
Kui oled selle armastuse vastu võtnud ja saanud päästetud,
armastab Jumal sind veelgi enam, sest Ta näeb sind vaimselt tasandilt.
Jumal on vaim ja Teda tuleb ülistada vaimus ja tões.
Nii vaatabki Jumal sind vaimu tasandilt.
Su vaim ei muutu ega pendelda kunagi,
isegi, kui su teod teevad seda,
sest sind on pitseeritud Püha Vaimu tõotusega
vastavalt Efeslastele 1:13'le.
Nii oled sa ka õigeksmõistetud Jumala ees.
Ma ei tea, kus me ilma Andrewta täna oleks.
Jumal kasutas teda, et aidata meid selles olukorras, kus me olime.
Me ei oleks ilma temata täna siin.
Vaatasime Andrew saateid iga päev ja tellisime ka ta materjale,
tänu millele saime teada nende piiblikoolist.
See pakkus meile huvi.
See oli huvitav, sest otsisime just Pennsylvanias oma kodu,
aga kõik võimalused muudkui sulgusid me ees.
Kuniks ütlesin ühel õhtul oma naisele:
"Kallis, kuidas oleks, kui läheksime Coloradosse piiblikooli?"
Ta vaatas mulle otsa
ja ta pilgus oli nii suur kaastunne.
Ta ütles: "Olen oodanud, et seda ütleksid."
Ja milline õnnistus see oli!
Niipea, kui seda otsustasime, saime telefonikõne kelleltki,
kes oli meile raha võlgu, aga me ise ei teadnudki seda.
See polnud mingi ülisuur summa, aga õnnistuseks siiski.
Maksime oma autoliisingu ära ja kogusime veel aasta jagu raha.
Läksime Charise piiblikooli 2008. aastal.
Endine narkomaan istus Charise piiblikoolis
ja sai osa sealsest õpetusest.
See muutis mu elu.
Saime teada, et me ei pea midagi välja teenima,
sest Jumal lihtsalt armastab meid ja on kinkinud meile tasuta pääste.
Kogesin tänu Jumala Sõna õppimisele Jumala armu oma elu üle.
Mida enam ma keskendusin Jumalale ja Tema Sõnale,
armastades Teda,
avastasin teatud asju oma elus, mida ma ei püüdnud enam muuta.
Seda tänu Jumala armastusele.
Kui armastad Jumalat ja oma ligimest nagu iseennast,
loksub ka kõik muu paika.
"Looda Issanda peale kõigest südamest
ja ära toetu omaenese mõistusele!" Õpetussõnad 3:5
Koolis on mitmeid erinevaid teenistusi, millest õpilased saavad osa võtta.
Me leidsime oma koha toidu-jagamise teenistuses.
Hetkest, mil võtsime toidu jagamise teenistuse üle,
jäime Piiblikooli ka teiseks aastaks.
Me lõpetasime kooli
ja toome nüüd kooli 3 korda nädalas toitu.
Kuid me ei teeninda ainuüksi piiblikooli õpilasi,
vaid aitame ka teisi teenistusi ja kogudusi.
Saame nädalas tuhandete pätside viisi leiba-saia.
Lisaks lihatooteid, kuivaineid ja konserve.
Tõotasime Jumalale,
et ei jäta iialgi kedagi toiduta, kel on kõht tühi.
Nii saame olla kõigile, kes soovivad, õnnistuseks
ja seda just nii palju, kui nad seda vajavad.
Igakord, kui midagi vajame, Jumal alati varustab meid
ja meil on alati ressurssi, et anda.
Jumal on nii õnnistanud meid.
Meil polnud aimugi, et see kõik võiks nii suureks kasvada.
"Ja ma sean neile karjased ning nood karjatavad neid;
siis nad enam ei ehmu ega karda,
ja ühtegi neist ei jää vajaka, ütleb Issand." Jeremija 23:4
Kõige hämmastavam asi, mille Jumal me ellu on toonud,
on finantsid.
Olime veel alles hiljaaegu narkaritest tänavainimesed.
Nüüd aga pole me kunagi olnud võlgades
ega jäänud ühegi arve tasumisega hiljaks.
Igatsesin endale aastaid Harley Davidsoni motikat.
Kogu selle aja, mille olen elanud koos Jumalaga,
olen alati tahtnud kuuluda kristlastest motikavendade klubisse.
Täna olen ühe sellise klubi abikaplan.
Me nimi on Mustad Lambad,
mis on küll pisut kummaline nimi kristlastest mootorratturitele,
aga see nimi viitab sellele, et oleme erinevad.
Me suurim igatsus on teha jumalariigi tööd
ja teenida ning aidata teisi.
Me ei joo ega pidutse nagu paljud motika-inimesed teevad.
Mustad Lambad armastavad Jumalat
ja meile meeldib teenida inimesi ning anda.
Meie toiduabi teenistust aitab mitmeid teisi teenistusi.
Meil on hästi palju erinevaid kohti, mida toiduabiga varustame.
Ühtlasi kuulun ma ka paari teise motoklubisse.
Üks neist korraldab heategevusüritusi,
mistõttu aitame neid rohkete toiduvarudega,
millest nad saavad heategevusüritustele süüa teha.
Neil üritustel kogutakse raha inimeste aitamiseks.
Laupäeviti toon suure koormatäie toitu oma naabruskonda,
kust nii mu naabrid kui mitmed teenistused-kogudused
saavad võtta toitu.
Igal teisipäeval aga toidame kodutuid.
See on me südameigatsus - aidata ja teenida teisi.
Nii nagu Jumal aitas meid, kui veel kodutud olime.
Oleme ise tänaval elanud,
mistõttu soovime, et mitte keegi ei tunneks end väärtusetuna
või kasutuna vaid seetõttu, et on minemas läbi raskustest.
Tahame, et nad tunneks, et nad on armastatud ja vastuvõetud.
Tahame kohelda neid avatud südame ja jumala-sarnase suhtumisega.
Tahame näha neid inimesi läbi Jumala silmade.
Nii nagu Jumal näeb meid armastaval ja erilisel moel.
Me ei kohtle inimesi kodututena
või kellegina, kes kogeb raskusi.
Me kohtleme neid nagu kuningaid ja kuningannasid.
Me lihtsalt armastame inimesi
nõnda nagu Jumal on meid armastanud.
Me ei saaks anda välja midagi, mida me ise pole saanud.
Me tervitame neid
ja palvetame nende eest, kui nad seda vajavad.
Anname oma parima, kasutades kõiki oma vahendeid,
et aidata neid, kuis iganes vähegi võimalik.
Sõltuvusest vabadusse.
Vaesusest küllusesse.
Elust tänaval Charise piiblikooli.
Prügikasti toitumise juurest näljaste toitmiseni
jagades inimestele ka Eluleiba.
Kevin ja Rachel Downeyst on saanud maailma muutjad,
kes elavad täiega oma kutsumises.
Andrew õpetusseeria "Jüngerdav evangelism"
on saadav kas CD'na või DVD'na.
Tellimisel tuleb täpsustada, kas soovite CD'd või DVD'd.
Võid tellida kolmanda õpetuse kogu seeriast "Kas kuulad kriitikuid?"
Täna on viimane võimalus tellida 3nda osa materjale
õpetusseeriast jüngerdav evangelism.
3. osa kannab nime "Kas kuulad kriitikuid?"
Kogu õpetuspakett ja materjalid on endiselt saadaval.
Nii et kuula reklaam lõpuni ja võta meiega ühendust.
Tellimisinfo ja kontaktid on nähtavad ekraanil.
Loodame kuulda sinust juba täna!
Oled sa oma eluga rahul?
Või oma suhtega Jumalaga?
On see just nii tugev nagu sooviksid?
Ehk on aeg MUUTUSEKS!
5 moodust oma elu muutmiseks Charise piiblikoolis
Päevaõpe, õhtuõpe, laiendatud õpe, internetiõpe
ja posti teel õpe.
Charise piiblikool on muutnud elusid alates 1994. aastast.
Muutes õpilaste elusid vanuses 18-88.
Erineva taustaga inimesed,
kel kõigil on ühine eesmärk, usk ja tõde -
Jeesus Kristus.
Kuskil ei õpetata nii nagu siin.
Teate, miks?
Sest siin õpetatakse sind tundma Jeesust.
Charise piiblikoolis avastad oma annid ja eesmärgi,
omandades praktilisi teadmisi ja teenimiskogemusi.
Saad muudetud Jumala tingimusteta armastuse ja armu poolt.
Päevased õpilased saavad nautida vahetut suhtlemist õppejõududega.
Õhtukooli õpilased saavad osa nii klassiruumi kui DVD'de õpetustest.
Seda väiksemas ja isiklikumas õhkkonnas.
Kui sul aga pole võimalik osaleda Colorado kooli tundides,
ära heida meelt.
Charise piiblikoolil on suurel hulgal harusid
sisuliselt üle kogu maailma.
Või sobib sulle paremini õppimine interneti vahendusel.
Saad omandada teadmisi kodus, tööpaigas või kohalikus kohvikus.
Kui sul aga pole arvutit ja internetti,
saad võtta osa
meie posti teel saadetavatest õppetundidest.
Alusta, mil iganes oled valmis, õppides omas tempos.
5 moodust, kuidas muuta oma elu
Vaata lähemalt me kodulehelt!
Mida sa enam ootad?
Muuda oma elu ja maailma!
Tõlge: Anne-Ly Raukas